recursal/SuperWikiNEXT-32B huggingface dataset:
*Vide etiam paginam discretivam:* Pyramis

Pyramis Chephrenis Gizae.
Una ex pyramidibus Guimarensibus.
**Pyramis** (-idis, *f.*) est aedificium cuius latera triangula in apicem convergunt. Fundamenta plerumque quadrata, aliquando triangula aut polygonia sunt. Forma, ubi pondus superpositum cuiusque partis pro altitudine minuitur, effecit ut gentes etiam antiquiores monumenta stabilia erigere possent. Itaque per milia multa annorum aedificia maxima fuerunt pyramides: antiquissima Pyramis Rubra in Necropoli Dashur, deinde illae tres in Necropoli Gizensi sitae quae solae e septem miraculis mundi usque adhuc supersunt. Maxima capacitate pyramis umquam erecta est Magna Pyramis Cholulae in Puebla, civitate Mexicana, quae adhuc effoditur.

Nexus interni
-------------

* Cultura Mayana
* Pyramis (geometria)
* Pyramis stratificata

Fontes antiqui
--------------

* Strabo, *Geographica* libro decimo septimo capite primo 33-34

Bibliographia
-------------

* Blackwell, Patricia, Gary Talcott, et Richard Talcott. 2006. Stargazing in Ancient Egypt. *Astronomy* Iunio: 62–67.
* Garrett, Fagan. 2006. *Archaeological Fantasies.* RoutledgeFalmer.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **pyramides** spectant. |
Nuptiae Isabellae et Hanfredi anno 1183 celebratae. Bibliotheca Nationalis Francica MS Français 2824 f. 152v
Anno 1190 Hanfredus pretium uxoris amissae recipit et Isabella Accone in urbe Conrado Montisferrati nubet. Bibliotheca Nationalis Francica MS Français 2824 f. 173v
**Isabella** (nata anno 1172; mortua die 5 Aprilis 1205), filia Amalrici I regis uxorisque suae Mariae Comnenae, fuit suo iure regina Hierosolymitana ab anno 1192. Cum tribus maritis regnavit, scilicet Conrado breviter anno 1192, mox Henrico 1197 usque, deinde Amalrico II 1205 usque.

Isabella quater nupsit:

* Hanfredus IV de Torono (mense Novembri 1183)
* Conradus Montisferrati (die 24 Novembris 1190), cui peperit:
	+ Maria Montisferrati, regina futura
* Henricus Campaniensis (die 5 Maii 1192), cui peperit:
	+ Maria
	+ Aelis
	+ Philippa
* Amalricus I rex Cypri (mense Ianuario 1198), cui peperit:
	+ Sibylla
	+ Amalricus
	+ Milisendis

Bibliographia
-------------

* K. Varzos, *Η γενεαλογία των Κομνηνών* (2 voll. Thessalonicae, 1984 1A 1B 2) no. 284

Nexus externi
-------------

* "Isabelle of Jerusalem" e *Medieval Lands* (situs a Carolo Cawley elaboratus apud FMG)
*Vide etiam paginam fere homonymam:* Brennus mons

Pyrenaei medii.
Topographica Pyrenaeorum tabula.
Forma civitatum regionumque iuxta Pyrenaeos.
**Pyrenaei montes,** seu **Pyrenaeus saltus**, poëtice **Pyrene** (Hispanice *Pirineos,* Francice *Pyrénées,* Catalane *Pirineus,* Vasconice *Pirinioak* et *Auñamendiak*), sunt montes in Europa meridio-occidentali qui fines naturales inter Franciam et Hispaniam sunt. Quorum altissimus, altitudine circa 3400 metrorum supra maris aequor, Picus Aneti appellatur. Pyrenaei sunt pars longissimorum montium perpetuorum qui usque ad Himalaiam decurrunt.?

Herodotus, antiquissimus de hoc nomine auctor, non montem sed urbem Pyrenen commemorat. Montes nomen suum e Pyrene mythica cepisse, filia Bebrycis, ab Hercule amata, in his montibus sepulta, canit Silius Italicus:

Pyrene celsa nimbosi verticis arce
divisos Celtis late prospectat Hiberos
atque aeterna tenet magnis divortia terris.
nomen Bebrycia duxere a virgine colles,
hospitis Alcidae crimen, qui, sorte laborum
Geryonae peteret cum longa tricorporis arva,
possessus Baccho saeva Bebrycis in aula
lugendam formae sine virginitate reliquit
Pyrenen, letique deus, si credere fas est,
causa fuit leti miserae deus. edidit alvo
namque ut serpentem patriasque exhorruit iras,
confestim dulces liquit turbata penates.
tum noctem Alcidae solis plangebat in antris
et promissa viri silvis narrabat opacis,
donec maerentem ingratos raptoris amores
tendentemque manus atque hospitis arma vocantem
diripuere ferae. laceros Tirynthius artus,
dum remeat victor, lacrimis perfudit et amens
palluit invento dilectae virginis ore.
at voce Herculea percussa cacumina montis
intremuere iugis; maesto clamore ciebat
Pyrenen, scopulique omnes ac lustra ferarum
Pyrenen resonant. tumulo tum membra reponit,
supremum illacrimans; nec honos intercidet aevo,
defletumque tenent montes per saecula nomen.

Notae
-----

1. ↑  "Pyrenaei montes Gallias Hispaniasque disterminant, promontoriis in duo diversa maria proiectis": Plinius, *Naturalis historia* 3.30.
2. ↑  Plinius, *Naturalis historia* 4.108
3. 1 2  Silius Italicus, *Punica* 3:417–441.

Bibliographia
-------------

* Belloc, Hilaire. 1909. *The Pyrenees.* Londinii: Methuen.
* Edelmayer, Friedrich. 2012. *The Pyrenees Region.* Institute of European History.
* Milne, Tony. 2013. *10 Manuels and a Manolete: A carpark-to-peak guide to the high Pyrenees*. Handmaid Books.
* Paegelow, Claus. 2008. *Pyrenäen Bibliografie: Andorra, spanische & französische Pyrenäen / Pyrenees Bibliography: Andorra, Spain & French Pyrenees.* Verlag Claus Paegelow. ISBN 9783000239366.
Wikidata Pylae Caucasiae
Res apud Vicidata repertae:Pylae Caucasiae: insignePylae Caucasiae: insigne
*Civitas*: Russia  
*Locus*: 43°2′24″N 44°40′39″E  
*Numerus incolarum*: 306 978  
*Zona horaria*: UTC+3  
Situs interretialis  
*Nomen officiale*: Владикавказ
**Gestio**

*Praefectus*: Boris Albegov  
*Procuratio superior*: Vladikavkaz Urban Okrug  

**Geographia**

*Superficies*: 291 chiliometrum quadratum  

**Coniunctiones urbium**

*Urbes gemellae*: Vladivostokium, Machaczkala, Stauropolis, Severodvinsk  

**Tabula aut despectus**

Pylae Caucasiae: situsPylae Caucasiae: situs
**Pylae Caucasiae** vel **Vladicaucasia** (Russice *Владикавказ,Vladikavkaz* Ossetice *Дзæуджыхъæу, Dzaeudžyhaeu*), sunt urbs in Russia, in parte media Caucasi Septentrionalis sita, caput Ossetiae Septentrionalis. Ad Terekium fluvium stant. Plus quam 307 milia incolarum (anno 2016) habent.

Historia
--------

Anno 1784 ut arx condita, regionis Terensis caput ab anno 1863. Ab anno 1921 caput Rei publicae autonomae sovieticae socialisticae populorum montanorum (*Горская АССР*), ab anno 1934 Ossetiae Septenrionalis. Annis ab 1934 a 1931 ad 1944 er a 1954 ad 1990 *Ordžonikidze* (in honorem Gregorii Ordžonikidze) nominabatur, annis a 1944 ad 1954 *Dzaeudžyhaeu*, ab anno 1990 *Vladicaucasia* Russice et *Dzaeudžyhaeu* Ossetice. Pylae Caucasiae hodie industriae, scientiae et culturae valens sedes sunt. Anno 2007 titulo "Urbis Gloriae Militaris" ornatae sunt.

Notae
-----

1. ↑  Alexii Scatebrani *Initia eloquentiae Latinae* (*Солопов А.И.* Начала латинской стилистики. М. 2008), p. 452. Cf. Plin. *Hist.nat.* VI 30.
2. ↑  *Flora URSS*, vol. XXIII, 1958, p. 704; cf. "Assasinatione occisus est burgimagister Vladicaucasiae, urbis-capitis autonomae regionis Russicae Osetiae Borealis, Vitali Karaiev..." (*Ephemeris*, 2008).

Nexus interni
-------------

* Caucasiae portae

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Vladicaucasiam** spectant. |

|  |  |
| --- | --- |
|  | **Situs geographici et historici:** *Locus*: 43°2′24″N 44°40′39″E • *GeoNames* • Thesaurus Getty • *Facebook Places* • Store norske Lexikon • Treccani • Большая российская энциклопедия • Encyclopædia Britannica |
Wikidata Isborscum
Res apud Vicidata repertae:Isborscum: insigneIsborscum: insigne
*Civitas*: Russia  
*Locus*: 57°42′34″N 27°51′38″E  
*Numerus incolarum*: 789  
*Zona horaria*: UTC+3  

**Gestio**

*Procuratio superior*: Q4198337  

**Isborscum,** etiam **Isborscium,** **Isbrock,** **Iseburgum,** **Swortzech,** et vulgo ***Izborsk*** (Russice Изборск, ac Старый Изборск, i.e. 'Isborscum vetus') vocatum, est vicus, circa septingentos incola habens, ad districtum Petzuriensem regionis Pscoviensis Russiae pertinens. Olim erat arx ac urbs.

Historia
--------

Muri arcis Isborscensis et templum Sancti Nicolai, saeculo quattuordecimo constructum
Annus commemorationis Isborsci in chronica primae est 862, quo anno, testimonio chronicali, oppidum illud factum fuit sedes fratris Rurici nomine Truvor (seu Truborus), qui tamen paulo post mortuus est. 

Saeculo decimo, tempore regiminis Olgae ducissae, Isborscum factum est suburbium Pscoviae.
Anno 1303 arx nova ibi constructa est, quae ad saeculum quindecimo octies obsidebatur, numquam capta. Anno 1510 Isborscum cum Pscovia adiunctum est ad Moscoviam.
Anno 1581, tempore obsidionis Pscoviae, occupatum fuit a Polonis, sed anno 1582 reditum est Russiae (regno Moscoviensi). 

Annis 1920–1945 Isborscum erat pars Estoniae, Estonice *Irboska* nominatur. Tempore Belli Magni Patrii, a mense Augusto anni 1941, a Germania occupabatur. Mense Augusto anni 1944 liberatum, Isborscum mense Ianuario anni 1945 inclusum est in regionem Pscoviensem Russiae.

Notae
-----

1. ↑  Salomon Neugebauer, *Historia rerum Polonicarum*, Liber I. p. 2; Á. Horváth, *A Magyar magóg pátriarkhátúl fogva I. István királyig*, p. 111; *Acta in conventu legatorum Stephani, regis Poloniae, et Ioannis Basilii, magni Moscoviae ducis* (in: *Historiae Ruthenicae scriptores exteri saeculi XVI*), pp. 70, 150
2. ↑  *Acta in conventu legatorum Stephani, regis Poloniae, et Ioannis Basilii, magni Moscoviae ducis* (in: *Historiae Ruthenicae scriptores exteri saeculi XVI*), pp. 68, 72
3. ↑  Daniel Printz, *Moscoviae ortus, et progressus* (in: *Scriptores rerum Livonicarum*), p. 692
4. ↑  Daniel Printz, *Moscoviae ortus, et progressus* (in: *Scriptores rerum Livonicarum*), pp. 696; I. Messenius, *Suomen, Liivinmaan ja Kuurinmaan vaiheita*, p. 205
5. ↑  Sigismundi Herbersteinii *Rerum Moscoviticarum commentarii*, p. 4
6. ↑  Friderici Kruse *Chronicon Nortmannorum, Wariago-Russorum, nec non Danorum, Sveonum, Norwegorum*, pp. 258,282
7. ↑  I. Hofmannus, *Lexicon universale*, tomus IV. pp. cv, 523

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Isborscum** spectant. |

|  |  |
| --- | --- |
|  | **Situs geographici et historici:** *Locus*: 57°42′34″N 27°51′38″E • *GeoNames* • Большая российская энциклопедия |

* Pagina de Isborsco *Encyclopaediae Russicae Magnae* **(Russice)**
Isabella I (regina Castellae)
**Isabella Castellae**[1] (Hispanice: *Isabel*; nata in oppido Madrigal de las Altas Torres die 22 Aprilis 1451; obiit in castello Medina del Campo die 26 Novembris 1504) fuit ab anno 1474 usque ad mortem regina Castellae et Legionis.

Filia unica Ioannis II regis Castellae et secundae uxoris eius Isabellae Lusitaniae fuit. Henricus, princeps Asturiarum, frater consanguineus Isabellae, primus heres coronae Castellae erat. Usque ad nativitatem fratri Alphonsi Isabella secunda heres erat et post nativitatem fratri tertia erat.

Anno 1454 pater Isabellae mortuus est et Henricus in throno succedit. Vidua Ioannis, regina Isabella, cum infans Alphonsus et infanta Isabella in oppido Arévalo vixerunt. Regina Isabella filiam suam docuit legere scribereque.

Anno 1462 fratria ea, Ioanna Lusitaniae, filiam Ioannam genuit et Isabella Alphonsusque in domu regis revenerunt. Nobiles homines Castellae Henricum non amabant et Alphonsum in throno regis oppositi locaverunt sed Alphonsus mortuus est anno 1468. Isabella Henricum non oposuit et heres coronae a Henrico proclamata est. Henricus Isabellam Eduardo IV regi Angliae aut Ricardo fratro regis Angliae aut Carolo fratro Ludovici XI regis Franciae aut Alphonso V regis Lusitanie voluit in matrimonium dare sed Isabella Ferdinandum infantem Aragoniae elegit. Anno 1469 Isabella Ferdinandusque nupti sunt sine permissione Henrici. Anno 1470 Isabella genuit Isabellam suam primam filiam sed Henricus non est contentus.

Vita
----

Anno 1469 Isabella Ferdinando II, regi Aragoniae, nupsit (ambo etiam Reges Catholici Hispaniae appellati sunt). Isabella et Ferdinandus habuerunt unum filium et quattuor filias:

* Isabella Aragonensis (regina Lusitaniae)
* Ioannes Aragonensis (princeps Asturiarum)
* Ioanna (regina Castellae et Legionis)
* Maria Aragonensis (regina Portugallie)
* Catharina Aragonensis (regina Angliae)

Civitas a coniunctione personae regum Coronae Aragoniae et Coronae Castellae constituta accurate appellata est Monarchia Hispanica.

Die 2 Ianuarii 1492 post bellum decem annorum ultimam civitatem Islamicam in Hispania, Regnum Granatae, profligatum est. Postea per diem 31 Martii 1492 Reges Catholici alii Islamici et Iudaei ex finibus terrarum Monarchiae Hispanicae expulerunt.

Inter regnum Regum Catholicorum, accurate die 12 Octobris 1492, Christophorus Columbus regum mandatu Americam invenit.

Notae
-----

1. ↑  "Isabella Catholica Regina Castellae &c." (p. 60 ad pedem apud *Google Books*)
*Vide etiam paginam fere homonymam:* Isala

**Isala Hollandica** (Batavice 'Hollandse IJssel') est flumen Nederlandicum in provinciis Traiecto ad Rhenum et Hollandia Australi situm.

Collocatio Isalae.
Rupes Isalae anno 1649 pictus a Ioanne Blaeu.
Moles Isalae Hollandicae contra inundationem tempestate maris.

Geographia
----------

Flumen longitudinis 46 chiliometrorum a Nieuwegein ad vicum Rupes Isalae cum castello mediaevale fluit et adversus urbes Gudam et Krimpen ad Isalam regionem ad orientem Roterodami ubi in flumen Masam Novam partem Rheni influit.

Tributarii Isalae Hollandicae sunt Isala curvata, Linschoten longus, Vlist, et Gouwe.

Historia
--------

Isala Hollandica ramum fluminis Leccae usque ad Medium Aevum formabat. Floris V comes Nederlandiae anno 1285 molem apud Rhenum construere curavit et sic Isalam flumen separatum fecit.

In Isala anno 1958 prima moles contra inundationem tempestate maris magnorum Operum Aestuarii Rheni constructa est.

Navigatio
---------

Apud Gudam exclusis viae navigationis inter flumina altitudinis variae iunguntur.

Notae
-----

1. ↑   Fons nominis Latini desideratur *(addito fonte, hanc formulam remove)*
2. ↑  Situs proprius Operis aedificati Aestuario Rheni.
3. ↑  Jan van Evert, Larry Iburg: *Deltawerken*. Arnhem 2014. ISBN 9789086601745.

Nexus externus
--------------

* De flumine apud Rectionem fluminum regalium Nederlandiae
**Haec pagina nondum stipula est.** Oportet intra sex menses corrigatur. Etiam in minimis apud Vicipaediam paginis necesse est contineantur:  

**Titulus** in primo exordio typis crassioribus repetitus  

**Comprehensio** (200 vel plurium litterarum) quae rem apte describat  

**Nexus extra-Vicipaedianus** (sive et fons bibliographicus) qui et titulum et rem ipsam satis corroboret  

**Nexus interni** caerulei ex hac pagina et in hanc paginam ducentes; **categoriae** caeruleae (quibus absentibus formula {{Dubcat}} ponatur); **pagina annexa apud Wikidata** (aut formula {{Nexus absunt}})  

**Cetera hac encyclopaedia digna**, velut descriptio (explicationes, historica, exempla); imago necnon titulus suffixus; ceteri nexus externi siqui utiles sint; bibliographia.

→ Interpretationes vernaculae

Wikidata Tredecim Martyres
Res apud Vicidata repertae:
*Civitas*: Philippinae  
*Locus*: 14°17′0″N 120°52′0″E  
*Numerus incolarum*: 210 503  
*Zona horaria*: Philippine Standard Time  
Situs interretialis  
*Nomen officiale*: City of Trece Martires
**Gestio**

*Procuratio superior*: Cavite  

**Geographia**

*Superficies*: 39.10 chiliometrum quadratum  
*Territoria finitima*: Tanza  

**Coniunctiones urbium**

*Urbes gemellae*: Tainan  

**Tabula aut despectus**

Tredecim Martyres: situsTredecim Martyres: situs
Urbs Tredecim Martyres.
**Tredecim Martyres** (Hispanice *Ciudad de Trece Mártirez*?) est urbs in provincia Cavite Philippinarum. Quae urbs anno 1954 condita est.

Baranggay
---------

Tredecim Martyres politice est divisa in tredecim barangis (vicis).

* Cabezas (Palawit)
* Cabuco (Canggahan)
* De Ocampo (Quintana)
* Lallana (Panuka)
* San Agustin (Pob.?)
* Osorio (Project)
* Conchu (Lagundian)
* Perez (Lucbanan)
* Aguado (Piscal Mundo)
* Gregorio (Aliang)
* Inocencio (Bagong Pook)
* Lapidario (Bayog)
* Luciano (Bitangan)

Notae
-----

1. ↑   Fons nominis Latini desideratur *(addito fonte, hanc formulam remove)*
**Isabella de Clare** (nata 1172; mortua 1220) fuit filia Ricardi de Clare uxorisque suae Evae. Fratre Gilberto c. 1185 mortuo Isabella domina Striguil facta est. Patre mortuo comitissa Penbrochiae suo iure facta est. Iussu regis Henrici II et adnuente novo rege Ricando I Guillelmo Marescallo mense Augusto 1189 nupsit,[1] qui ipse dignitate comitis Penbrochiae a rege Iohanne die 27 Maii 1199 laureatus est. Marito peperit filios filiasque decem. Filii quinque in dignitate comitis Penbrochiae ordinatim patri succederunt; omnes autem sine prole mortui sunt. Dignitas comitis Penbrochiae a nepte Ioanna de Monte Canisio (e filia minima natu Ioanna) ad pronepotem Ademarum de Valentia transmissus est.

Diem nativitatis liberorum plurum nescitur. Ordinem autem filiorum dant *Chronica Abbatiae Tinterne*: "Willihelmus, Richardus, Gilbertus, Walterus et Ancellimus", ordinemque filiarum: "Matilda ... Johanna ... Isabella".[2] Liberos eorumque matrimonia auctor *Histoire de Guillaume le Maréchal* compendiose enumerat, filios "*Will[ame] ... Ric[ard] ... Gilibert ... Gautiers ... Ansel*", filias iam nuptas "*Maheut ... Ysabel ... Sebire ... Eve*", filiam virginem "*Johane*".[3]she was born with 34 toes

* Guillelmus Marescallus, natus 1190; mortuus 6 Aprilis 1231; comes II Penbrochiae
* Matilda, nata ante 1195; mortua mense Aprili 1248; comitissa Norfolciae; nuptiis alteris comitissa Surregiae
* Ricardus Marescallus, mortuus 16 Aprilis 1234; comes III Penbrochiae
* Gilbertus Marescallus, mortuus 27 Iunii 1241; comes IV Penbrochiae
* Ioanna, mortua ante 1242; avia Ademari de Valentia comitis Penbrochiae
* Gualterus Marescallus, natus post annum 1198; mortuus die 24 Novembris 1245; comes V Penbrochiae
* Isabella, nata 9 Octobris 1200; mortua 17 Ianuarii 1240; comitissa Hertfordiae; nuptiis alteris comitissa Cornubiae
* Anselmus Marescallus, mortuus 22/24 Decembris 1245
* Sibylla, mortua 27 Aprilis 1245
* Eva, mortua 1246

Notae
-----

1. ↑  "*La pucele d'Estrigoil*": *Histoire de Guillaume le Maréchal* 8303-8310
2. ↑  Dugdale, *Monasticon* V, Tintern Abbey, Monmouthshire IV, In *Chronicis Abbatiae Tynterne in Wallia*, p. 270
3. ↑  *Histoire de Guillaume le Maréchal* vv. 14860-14990

Nexus externi
-------------

* "Richard de Clare et filii" e *Medieval Lands* (situs a Carolo Cawley elaboratus apud FMG)
**Isagoge** (Graece εἰσαγωγή "introductio") est brevis Categoriarum Aristotelicarum introductio a Porphyrio philosopho saeculo tertio confecto, quae magnam philosophiae mediaevali vim habuit.

Argumenta
---------

In *Isagoge* Porphyrius quinque terminos philosophicos fundamentales et inter se coniunctos explanat, sic dicta praedicabilia:

1. Genus (Graece: γένος)
2. Species (Graece: εἶδος)
3. Differentia (Graece: διαφορά)
4. Proprium (Graece: ἴδιον)
5. Accidens (Graece: συμβεβεκός).

Ipso in initio Porphyrius, quod ad differentiam inter genera et species in Topicis Aristotelicis attinet, illas tres quaestiones ponit, ad quas respondendas Maedio Aevo sic dicta Quaestio de Universalibus orta est:

1. Utrum sint universalia a ratione soluta?
2. Si sunt soluta, utrum universalia realia sint ponenda?
3. Utrum sint a sensibus soluta an cum iis coniuncta?

Porphyrius quaestionibus non respondet. Disputatio a Boëthio incipit, qui *Isagogen* bis Latine vertit et copiose interpretatus est. Ex tunc liber etiam sub nomine *Quinque voces* notus est. In occidente mediaevali *Isagoge* a Boëthio Latine versa erat introductio maximi momenti *logicae veteris* sive logicae Aristotelicae. Similem vim in terris linguae Arabicae versio Arabica ab Abu 'Uthman ad-Dimashqi circa annum 900 confecta effecit. Aliae versiones Latinae, Syriacae et Armenicae notae sunt; liber plus quam vicies interpretatus usque ad saeculum duodecimum introductio adhibitus est.

Bibliographia
-------------

* Adolf Busse: *Die neuplatonischen Ausleger der Isagoge des Porphyrius*, Berolini 1892
* Christos Evangeliou: *The Aristotelianism of Averroes and the Problem of Porphyry's Isagoge*, in: *Philosophia* Nr. 15–16, 1985–86, p. 318–331.

Nexus externi
-------------

* *Isagoge* Graeca (PDF) (117 kB)
* *Isagoge* Latina Boëthii (secundum L. Minio-Paluello, Bruges-Parisiis 1966), apud IntraText, textus ASCII apud Petrum King, apud Forum Romanum, apud Documenta Catholica
* Abaelardus: Super Porphyrium apud Petrum King, apud Documenta Catholica
Rura olim ad Abbatiam de Gratia Dei pertinentia, recentius paroeciae *Parc Grace Dieu* subiecta. Fundus *Parc Grace Dieu*, eodem fere loco aedificatus ubi olim abbatia ipsa stetisse censetur, in colle ad sinistram partem imaginis videtur
**Abbatia Gratiae Dei** sive **de Gratia Dei** fuit abbatia Cisterciensis parva anno 1226 prope Monemutam condita, matre Abbatia de Dore, patrono Iohanne de Monemuta.

Iohannes de Monemuta, qui eo tempore Castellum Monemutense tenebat, anno 1217 domum religiosorum condere permissus est; denuo anno 1226 monachi de Dore coloniam emiserunt novamque abbatiam, virgini Mariae dedicatam, in colle iuxta ripam occidentalem fluminis Trothy posuerunt in eisdem ruribus ubi hodie fundus *Parc Grace Dieu* eminet. Abbatia terras in hac valle et ad ambas ripas fluminis Vagae possidebat, inter quas fundum *Wyesham Grange* seu *Beaulieu Grange* quod haud longe ab urbe Monemuta ad orientem distans hodie nomen *Beaulieu Farm* gerit. Abbatia interdum a Cambris obsessa est semelque anno 1233 destructa. Bis vel ter ad novos locos remota est ad ripam orientalem fluminis Trothy sed hodie repertu difficiles: ruinae enim nullae inveniuntur. Paroecia *Parc Grace Dieu*, parva et incolis perpaucis, usque in saeculum XX recognita est.

Unam legis e paginis de
Monemuta
disserentibus

---


Urbs

* Monemuta
* Blestium
* Castellum Monemutense
* Pons Mynwy
* Overmonnow
* Fossa Nigra

Ecclesiae et coenobii

* Ecclesia Sanctae Mariae
* Coenobium Monemutense
* Abbatia Gratiae Dei

Viae

* Iter ab Isca Legionis Londinium

Terrae et aquae

* Vaga

Gubernium

* Monemutensis regio principalis
* Monemutensis comitatus

Homines et opera

* Galfridus Monemutensis
	+ *Prophetiae Merlini*
	+ *Vita Merlini*
	+ *Historia regum Britanniae*
* Hugo de Rotelande
	+ *Ipomedon*
	+ *Protheselaus*
* Hadewis de Monemuta
* Rohesia de Clare
* Rohesia de Monemuta
* Maria de Bohun
* Keith Kissack
* Rowan Williams

Domini

* Guillelmus Osberni f.
* Rogerus (comes Herefordiae)
* Wihenocus
* Guillelmus Baderonis f.
* Baderon Guillelmi f.
* Gilbertus Baderonis f.
* Iohannes de Monemuta
* Iohannes Ioh. f.
* Simon VI de Monteforti
* Edmundus Gibbosus
* Thomas (comes Lancastriae)
* Henricus (comes Lancastriae)
* Henricus (dux Lancastriae)
* Blanca Lancastriae
* Henricus IV
* Henricus V

 Vide etiam  
Opus intervicianum Monemutense

Notae
-----

1. ↑  Cf. "Domino Willelmo priore de Gratia Dei" (p. 223)

Nexus externi
-------------

* "Grace Dieu" apud *Monastic Wales*
* De loco abbatiae: situs gubernii
* De rebus archaeologicis vallis Vagae
Wikidata Paulus Wolfowitz
Res apud Vicidata repertae:Paulus Wolfowitz: imagoPaulus Wolfowitz: imago
*Nativitas*: 22 Decembris 1943; Brooklynium  
*Patria*: Civitates Foederatae Americae  

**Officium**

*Officium*: United States Deputy Secretary of Defense, Under Secretary of Defense for Policy, United States Ambassador to Indonesia, Assistant Secretary of State for East Asian and Pacific Affairs, Director of Policy Planning, President of the World Bank Group  
*Munus*: political scientist, legatus, politicus, oeconomus, Argentarius  
*Patronus*: Universitas Hopkinsiensis
**Consociatio**

*Factio*: Factio Republicana  
*Religio*: Religio Iudaica
**Familia**

*Genitores*: Jacob Wolfowitz;   
*Coniunx*: Clare Selgin Wolfowitz  

Paul Wolfowitz die 19 Septembris 2001
**Paulus Dundes Wolfowitz** (natus die 22 Decembris 1943 in Brooklyn, Urbs Novum Eboracum) est politicus et argentarius Civitatum Foederatarum.

Alumnus fuit universitatum Cornellianae et Chicagoensis. Decanus fuit scholae rerum internationalium apud universitatem Hopkinsianam. Consiliarius praesidi Georgio Bush et secretarius vicarius a munitione (Donaldo Rumsfeld secretario principali). Praeses Argentariae Mundi anno 2005 factus est. Mense Maio 2007, Wolfowitz propter malum exemplum (amasiae favit) se ab hoc officio abdicavit; Bush tum Robertum Zoellick novum Argentariae Mundi praesidem nominavit.

Bibliographia
-------------

* Andrew J. Bacevich, "A Letter to Paul Wolfowitz occasioned by the tenth anniversary of the Iraq war" in *Harper's Magazine* (Martio 2013)
* John Cassidy, "The Next Crusade: Paul Wolfowitz at the World Bank" in *New Yorker* (9 Aprilis 2007)

Praesides Argentariae mundanae

|  |  |
| --- | --- |
|  |  |
| Eugenius Meyer 1946 • Ioannes McCloy 1947 • Eugenius Black 1949 • Georgius Woods 1963 • Robertus McNamara 1968 • Alden Clausen 1981 • Barber Conable 1986 • Ludovicus Preston 1991 • Iacobus Wolfensohn 1995 • Paulus Wolfowitz 2005 • Robertus Zoellick 2007 • Iacobus Yong Kim 2012 • David Malpass 2019
*Opus geopoliticum* |
|  |
Wikidata Alaricus I (rex Visigothorum)
Res apud Vicidata repertae:Alaricus I (rex Visigothorum): imagoAlaricus I (rex Visigothorum): imago
*Nativitas*: 4. saeculum; Peuce Island  
*Obitus*: December 410; Consentia  
*Patria*: no value  

**Officium**

*Officium*: Magister militum, Rex Visigothorum, Dux, Q113163086  
*Munus*: monarcha, military leader  

**Consociatio**

*Religio*: Arianism visigothic
**Familia**

*Genitores*: Athanaricus; unknown value  
*Coniunx*: Anonyma  
*Familia*: Balti dynasty
**Memoria**

*Sepultura*: Busento  

**Alaricus I** (Gothice: *Alareiks* natus circiter anno 370; obiit anno 410) fuit rex Visigothorum ab anno 395 usque ad mortem.

Vita
----

Roma ab Alarico capta est. Opus minio picta saeculi XV
Alaricus, primus rex Visigothorum, anno 395 factus est, et ex Thracia migravit. Is Visigothos creavit e Tervingis et aliquibus Greuthungis, et anno 402, Italicam urbem Mediolanum obsidione clausit, quae tunc erat caput Imperii Romani Occidentalis. Itaque imperator Honorius caput imperii in Ravennam transtulit. Anno 410, Romam obsidione clausit.

Postea Alaricus ex urbe cessit, dicitur Africam capere voluit, sed, cum in Brutium pervenit, graviter aegrotare cepit, ibi obiit et in alveo fluminis Busenti sepultus est.

Bibliographia
-------------

Mors Alarici I, qui in alveo fluminis Busenti
* William N. Bayless, "The Visigothic Invasion of Italy in 401" in *Classical Journal* vol. 72 (1976) pp. 65–67

|  |  |  |
| --- | --- | --- |
| Antecessor: **'**  |  **Rex Visigothorum** 395–410 | Successor: **Ataulfus**  |
*Vide etiam paginam discretivam:* Ula (discretiva)

Wikidata Ula (Ruthenia Alba)
Res apud Vicidata repertae:Ula (Ruthenia Alba): insigneUla (Ruthenia Alba): insigne
*Civitas*: Ruthenia Alba  
*Locus*: 55°13′30″N 29°14′25″E  
*Numerus incolarum*: 884  

**Gestio**

*Procuratio superior*: Uĺski Sieĺsaviet  

**Ula** (Albaruthenice *Ула*) est urbs in regione Vitebscensi Rutheniae Albae, ad Duinam Occidentalem in ostio Ulae fluvii sita, incolas 884 anno 2019 habens.

Historia
--------

A saeculo XI ut oppidum ducatus Polotiensis Ula nota est. Castellum Ulae bello Livonico ardente iussu Ioannis Severi constructum erat, postea a Polonis incensum et a Stephano Báthory restitutum est; saeculo XVII iterum incensum est; reliquiae eius in ostio Ulae fluvii manent. Polonia divisa anno 1793 Ula Russica facta est; oppidulum Iudaeorum erat; anno 1897 Ula 1897 incolas 2485 habuit, quorum 1539 Iudaei erant.

Ecclesia Trinitatis monasterii Dominicani Ulae a Napoleone Orda(ru) picta

Notae
-----

1. ↑  J. G. Th. Graesse, *Orbis Latinus*, Brunopoli 1972, vol. III, p. 538.
2. ↑  De iure nunc *oppidulum agrarium*, Albaruthenice *аграгарадок*.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Ulam** spectant. |

|  |  |
| --- | --- |
|  | **Situs geographici et historici:** *Locus*: 55°13′30″N 29°14′25″E • *GeoNames* |

* Ula in *Lexico encyclopaedico Brockhaus et Efron* **(Russice)**
* Ula in *Lexico encyclopaedico Brockhaus et Efron Iudaico* **(Russice)** **(Russice)**
Wikidata Samboria
Res apud Vicidata repertae:Samboria: insigneSamboria: insigne
*Civitas*: Ucraina  
*Locus*: 49°31′0″N 23°12′0″E  
*Numerus incolarum*: 35 026, 34 444  
*Zona horaria*: UTC+2, UTC+3  
Situs interretialis  
*Nomen officiale*: Самбір
**Gestio**

*Procuratio superior*: Sambir Raion  

**Geographia**

*Superficies*: 24 chiliometrum quadratum  

**Coniunctiones urbium**

*Urbes gemellae*: Brzozów, Osvecimia, Kostrzyn nad Odrą, Gryfino, Ustrzyki Dolne, Sloviansk, Bohodukhiv, Snina  

**Samboria** (Ucrainice *Са́мбір*) est urbs in regione Leopolitana Ucrainae occidentalis, ad Tyram flumen sita. Circa 34 milia incolarum habet.

Saeculo XIII iam nota est; a Mongolis destructa, novo loco reconstructa est, nomine *Pohonicza*. Ab anno 1349 Polonica, anno 1604 Pseudodemetrius I hic Marinam Mnišek nupsit. Ab anno 1772 Austriaca (Regnum Galiciae et Lodomeriae),

Notae
-----

1. ↑  J. G. Th. Graesse, *Orbis Latinus*, Brunopoli 1972,vol. III, p. 319.

Nexus externi
-------------

|  |  |
| --- | --- |
|  | **Situs geographici et historici:** *Locus*: 49°31′0″N 23°12′0″E • *GeoNames* • Encyclopædia Britannica |


|  |  |
| --- | --- |
|  | **Vicimedia Communia** plura habent quae ad **Samboriam** spectant. |
Ula| Pons pensilis trans Ulam superiorem in *Mežytsa* vico |
| Longitudo | 123 chm |
| Altitudo fontis | 145,4 m |
|  |  |
| Area systematis | 4090 chm² |
| Fons | Lepeliense lacus |
| Ostium | Duina Occidentalis |
| Regio | Ruthenia Alba |

*Vide etiam paginam discretivam:* Ula (discretiva)

**Ula** (Albaruthenice *Ула*) est flumen in regione Vitebscensi Rutheniae Albae. E lacu Lepeliensi in Lepelio urbe oritur. Circiter 123 chm patet et in Duinam Occidentalem in Ula urbe effunditur. 

In pugna ad Ulam exercitus Moscoviticus anno 1564 a Lituanis victus est. Systema aquarium Beresinense saeculo XIX ineunte constructum et nunc relictum per Ulam et Beresinam systemata Duinae Occidentalis et Danapris coniungebat.

Notae
-----

1. ↑  J. G. Th. Graesse, *Orbis Latinus*, Brunopoli 1972, vol. III, p. 538.

Nexus externi
-------------

|  |  |
| --- | --- |
|  | **Situs geographici et historici:** *Locus*: 54°53′26″N 28°41′41″E, 55°14′12″N 29°14′12″E • *GeoNames* |


|  |  |
| --- | --- |
|  | **Vicimedia Communia** plura habent quae ad **Ulam fluvium** spectant. |
Wikidata Paulus de Chapeaurouge
Res apud Vicidata repertae:
*Nativitas*: 11 Decembris 1876; Gambrivium  
*Obitus*: 5 Octobris 1952; Gambrivium  
*Patria*: Germania  

**Officium**

*Officium*: member of the Hamburg Parliament  
*Munus*: politicus  

**Consociatio**

*Factio*: Factio Theodisca Popularis, National Liberal Party  
*Religio*: Protestantes
**Memoria**

*Laurae*: Commander's Cross of the Order of Merit of the Federal Republic of Germany  

**Paulus de Chapeaurouge** (natus die 11 Decembris 1876 Hamburgi, mortuus 3 Octobris 1952 eodem loco) vir publicus Theodiscus factionis Nationalis Liberalis, deinde DVP, postremo CDU fuit.

Iuventus et munus
-----------------

Chapeaurouge anno 1895 testimonium maturitatis accepit et deinde Friburgi, Monachii Berolinique iurisprudentiae et rebus publicis studebat. Anno 1899 primam probationem accepit, anno 1899 doctor iurisprudentiae promotus est. Anno 1899/00 Vimariae militavit. Deinde referendarius fuit et anno 1903 secundam probationem adeptus est. Deinde causidicus et ab anno 1904 etiam notarius fuit. Annis 1914 - 1918 miles conscriptus Bello Orbis Terrarum I interfuit. Anno 1933 Nazistae eum accusaverunt, ad usque annum 1936 notarius operam dare ei non licebatur.

Cursus honorum
--------------

Chapeaurouge fautor Factionis Nationalis Liberalis erat. Ab anno 1917 ad usque 1932 legatus ad Civitatem Hamburgensem, parlamentum urbis hanseaticae, fuit. Anno 1918 cum aliis factionem DVP Hamburgi condidit. Annis 1920 - 1924 factionem in Hamburgo rexit. Annis 1924 - 1933 senator Hamburgensis erat, i.e. administer. Cum Nazistae et Hamburgi rerum potiti essent, Chapeaurouge dimissus est. Bello Orbis Terrarum II finito primo "Foedus Patrioticum Hamburgensem" condidit, anno 1946 ad factionem CDU accessit. Annis 1946 ad usque mortem iterum legatus ad Civitatem Hamburgensem erat. Anno ab Hamburgo urbe patria 1948 legatus ad Consilium Parlamentaricum Bonnam missus est, quod novam constitutionem Germaniae componeret.

Nexus externi
-------------

* Biographia et imago in pagina "parlamentarischerrat.de (lingua Theodisca)
-2 *Latinitas huius rei dubia est. Corrige si potes. Vide {{latinitas}}.*

Wikidata Waco (Texia)
Res apud Vicidata repertae:Waco (Texia): insigneWaco (Texia): insigne
*Civitas*: Civitates Foederatae Americae  
*Locus*: 31°33′5″N 97°9′21″W  
*Numerus incolarum*: 124 805, 138 486  
*Zona horaria*: UTC-6  
Situs interretialis  

**Gestio**

*Praefectus*: Dillon Meek  
*Procuratio superior*: McLennan Comitatus  

**Geographia**

*Superficies*: 262.411283 chiliometrum quadratum, 262.268951 chiliometrum quadratum  

**Tabula aut despectus**

Waco (Texia): situsWaco (Texia): situs
**Waco** est urbs Texiae in Civitatibus Foederatis Americae, anno 1849 condita. Sedes est McLennan Comitatus. Ibi anno 1993 homines 74 gregis religiosi Rami Davidianorum in incendio combusti sunt, inter quos dux gregis David Koresh. Urbi incolarum 124 805 anno 2010 erant.

Waconiae est Baylor Universitas, condita 1845 apud Independentiam in Texia in Rei Publici Texiae auspiciis. Lares Universitatis Waconiam 1885 mota sunt.

Incolae noti
------------

Charta urbis Waco anno 1886 facta
### Nati

* 1945: Stephanus Martin, comoedus, actor, scriptor, creator cinematographicus et musicus
* 1979: Jennifer Love Hewitt, actrix, creatrix cinematographica, moderatrix cinematographica, cantrix, scriptrix et scriptrix carminalis

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Waco** spectant. |

* Situs officialis **(Anglice)**

1. ↑
Wikidata Alexander Matrosov
Res apud Vicidata repertae:Alexander Matrosov: imagoAlexander Matrosov: imago
*Nativitas*: 5 Februarii 1924; Danapris  
*Obitus*: 27 Februarii 1943; Chernushki  
*Patria*: Unio Sovietica  
*Nomen nativum*: Александр Матвеевич Матросов
**Officium**

*Munus*: miles  

**Memoria**

*Laurae*: Hero of the Soviet Union, Order of Lenin  
*Sepultura*: Magni Luki  

**Alexander Matthaei filius Matrosov** (Russice Александр Матвеевич Матросов, tr. *Aleksandr Matveevič Matrosov*), natus die 5 Februarii 1924 Catharinoslaviae (nunc Danapri Ucrainae), caesus die 27 Februarii 1943 prope vicum *Černuški* regionis Pscoviensis, fuit miles Sovieticus tempore Belli Magni Patrii, Heros Unionis Sovieticae.

Pittacium cursuale Sovieticum, facinus Alexandri Matrosov depingens
In pueritia sua sine parentibus mansit et in hospitiis educabatur. Tempore Belli Magni Patrii, mense Septembri anni 1942 ad munus militare evocatus, mense Novembri eodem anno, post studium necessarium, missus est in exercitum Sovieticum. 

Die 27 Februarii anni 1943, tempore pugnae prope vicum *Černuški* regionis Pscoviensis, Alexander Matrosov fenestram aedificii bellici Germanici corpore suo texit, ne emitteret glandes in reliquos milites Sovieticos sclopetum polybolicum ibi locatum. 

Hoc facinus (cum 23 Februarii ut eius dies officiale declarata) in Unione Sovietica maxime laudabatur. Matrosov die 19 Iunii anni 1943 dignatus est titulo Herois Unionis Sovieticae post mortem.

Notae
-----

1. 1 2  fortasse initio nominabatur **Šakir'jan Ionae filius Muchamed'janov** (Baschkirice Мөхәмәтйәнов Шәкирйән Юныс улы; Russice Шакирьян Юнусович Мухамедьянов, tr. *Šakir'jan Junusovič Muchamed'janov*), et natus est in vico Kunakbaevo Baschkiriae (vide: , )
2. 1 2 3 4  Pagina de Alexandro Matrosov in situ interretiali *Heroes terrae*
3. ↑  Указ Президиума Верховного Совета СССР «О присвоении звания Героя Советского Союза начальствующему и рядовому составу Красной Армии» от 19 июня 1943 года // Ведомости Верховного Совета Союза Советских Социалистических Республик : газета. — 1943. — 23 июня (№ 23 (229)). — С. 3

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Alexandrum Matrosov** spectant. |

|  |  |
| --- | --- |
|  | **Lexica biographica:**  • Большая российская энциклопедия |

* Pagina de Alexandro Matrosov *Encyclopaediae Sovieticae Magnae* editionis tertiae **(Russice)**
Wikidata Paulus Ziemiak
Res apud Vicidata repertae:Paulus Ziemiak: imagoPaulus Ziemiak: imago
*Nativitas*: 6 Septembris 1985; Stettinum  
*Patria*: Germania  
*Nomen nativum*: Paweł Ziemiak
**Officium**

*Officium*: legatus Dietae Foederalis Germaniae, chairperson, Secretary General of the CDU, legatus Dietae Foederalis Germaniae  
*Munus*: politicus  

**Consociatio**

*Factio*: Christiana Democratica Unio Germaniae  

**Paulus** (Germanice *Paul*) **Ziemiak** (natus die 6 Septembris 1985 Stettini nomine *Paweł Ziemiak*) rerum politicarum peritus Germanicus e Polonica gente factionis Christianae Demcocraticae (CDU) est.

Iuventus et munus
-----------------

Ziemiak anno 1988 cum parentibus in Germaniam venit. Ibi scholam frequentavit et testimonium maturitatis accepit. Apud universitates Monasteriensem et Osnabrugensem iurisprudentiae studebat neque autem primam probationem adeptus est.

Cursus honorum
--------------

Anno 1998 Unionem Iuvenilem et anno 2001 ad factionem CDU accessit. Anno 2014 praeses Unionis Iuvenilis electus est et ad annum 2019 mansit. Anno 2017 legatus ad Dietam Foederalem Germaniae electus est et die 8 Decmbris 2018 Anna Margarita Kramp-Karrenbauer, nova praeses CDU eum secretarium generalem factionis CDU proposuit atque in conventu factionis electus est. Mense Martio 2019 Tilman Kuban successor eius praeses Unionis Iuvenilis electus est.

Notae
-----

1. ↑  faz.net die 8 Decembris 2018
2. ↑  Handelsblatt.de die 19 Septembris 2014[*nexus deficit*]

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Paulum Ziemiak** spectant. |

* Biographia apud situm interretialem Dietae Foederalis Germaniae
* Pagina personalis

Secretarii generales Christianae Democraticae Unionis Germaniae

|  |  |
| --- | --- |
|  |  |
| Bruno Heck • Conradus Kraske • Curtius Biedenkopf • Henricus Geißler • Volkerus Rühe • Petrus Hintze • Angela Merkel • Ruprechtus Polenz • Laurentius Meyer • Volkerus Kauder • Ronaldus Pofalla • Hermannus Gröhe • Petrus Tauber • Anna Margareta Kramp-Karrenbauer • Paulus Ziemiak |
|  |


Praesides Unionis Iuvenilis Germaniae

|  |  |
| --- | --- |
|  | Insigne Unionis iuvenilis |
| Bruno Six (1947) • Alfredus Sagner (1948) • Josephus Hermannus Dufhues (1949) • Ernestus Majonica (1950) • Gerhardus Stoltenberg (1955) • Bert Even (1961) • Egon Klepsch (1963) • Georgius Echternach (1969) • Matthias Wissmann (1973) • Christophorus Böhr (1983) • Hermannus Gröhe (1989) • Nicolaus Escher (1994) • Hildegarda Müller (1998) • Philippus Mißfelder (2002) • Paulus Ziemiak (2014) • Tilman Kuban (2019) |
|  |
*Haec pagina de rerum politicarum et militarium perito Russico saeculi duodevicesimi explicat. Si aliud quaeris quod etiam "Alexander Menšikov" appellatur, vide Alexander Menšikov (discretiva).*


Wikidata Alexander Menšikov
Res apud Vicidata repertae:
*Nativitas*: 6 Novembris 1673; Moscua  
*Obitus*: 2 Novembris 1729; Beresova  
*Patria*: Imperium Russicum  

**Officium**

*Officium*: admiral  
*Munus*: miles, land owner, Praeses, politicus  

**Consociatio**

*Religio*: Ecclesia Orthodoxa Russica
**Familia**

*Coniunx*: Darya Menshikova  
*Proles*: Aleksandr Menshikov, Maria Menshikova, Alexandra Alexandrovna Menshikova  

**Memoria**

*Laurae*: Societatis Regalis Londiniensis socius, Ordo Alexandri Nevensis, Ordo Aquilae Albae, Ordo Aquilae Nigrae, Ordo Elephantis, Ordo Sancti Andreae  

**Alexander Danielis filius Menšikov** (Russice Александр Данилович Меншиков, tr. *Aleksandr Danilovič Menšikov*; Moscuae natus die 6 [16] Novembris 1673, Beresovae obiit die 12 [23] Novembris 1729) fuit rerum politicarum et militarium peritus Russicus, dilectus Petri I Magni.

Biographia
----------

Alexander Menšikov initio ut venditor liborum favebat operi, sed ab anno 1686 famulus praefecti militaris nomine Franciscus Iacobus Lefort fuit. Cum Lefort vicinus ad tzarem Petrum I erat, Menšikov quattuordecim annos natus servitor tzaris, dein etiam amicus atque adiutor illius immutatus factus est. 

Tempore Belli Borealis, quod annis 1700–1721 inter Russiam et Sueciam durabat, Menšikov dux militum fuit, copias Russicas saepe ad victorias ducit (e.g. ad victoriam Russicam in Proelio Poltavensi multo contribuit). Multis praemiis ornatus, factus est Imperii Russici et anno 1705 etiam Imperii Sacri Romani dux serenissimus, praeterea anno 1707 titulum ducis Ingriae recepit. Anno 1709 marescalcus et anno 1727 generalissimus factus, socius Consilii Supremi Imperii Russici, praeses Collegii Militaris, gubernator generalis Petropolis (annis 1703–1727), senator primus Russicus erat. 

Post mortem imperatoris Petri Magni annis 1725–1727 (tempore regiminis Catharinae I et initii regiminis Petri II) de facto Imperium Russicum administrabat. Anno 1727 tamen ab omnibus officiis titulisque suis deiectus affectus est exilio in Beresovam, ubi duos annos post obiit, variolae causa.

Nota
----

1. ↑  Etiam ut *Menzikovius* in textibus Latine scriptis commemoratur: , .

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Alexandrum Menšikov** spectant. |

|  |  |
| --- | --- |
|  | **Lexica biographica:**  • Большая российская энциклопедия • Gran Enciclopèdia Catalana • Encyclopædia Britannica • Deutsche Biographie • Store norske leksikon |

* Pagina de Alexandro Menšikov *Encyclopaediae Sovieticae Magnae* editionis tertiae **(Russice)**
* Pagina de Alexandro Menšikov *Encyclopaediae Russicae Magnae* **(Russice)**
Wikidata Novaci (Gorj)
Res apud Vicidata repertae:Novaci (Gorj): insigneNovaci (Gorj): insigne
*Civitas*: Romania  
*Locus*: 45°10′48″N 23°40′12″E  
*Numerus incolarum*: 5 276  
*Zona horaria*: UTC+2, UTC+3  
Situs interretialis  

**Gestio**

*Praefectus*: Dumitru Leuștean  
*Procuratio superior*: Gorj  

**Geographia**

*Superficies*: 240±0.01 chiliometrum quadratum  

**Tabula aut despectus**

Novaci (Gorj): situsNovaci (Gorj): situs
Situs Novaci in circulo Gorj
Ecclesia in Novaci sita
**Novaci** est Romaniae oppidum 5.431 incolarum (anno 2011) et pars circuli Gorj. Ad Novaci etiam vici Bercești, Hirișești, Pociovaliștea et Sitești pertinent.

Historia
--------

Anno 1502 Novaci vicus primo possessio monasterii Vișina nominatus est. Anno 1968 Novaci oppidum sublatum est.

Incolae
-------

Anno 2011 hic 5.431 homines habitabant, inter eos 5.431 Dacoromanorum atque 50 Zingari.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Novaci (Gorj)** spectant (Novaci (Gorj), Novaci, Romania). |

* Pagina officialis

Notae
-----

1. ↑  Institutum Nationale Statistica Romaniae anno 2011
Wikidata Alexander Radiščev
Res apud Vicidata repertae:Alexander Radiščev: imagoAlexander Radiščev: imago
*Nativitas*: 20 Augusti 1749; Radischevo  
*Obitus*: 12 Septembris 1802; Petropolis  
*Patria*: Imperium Russicum  

**Officium**

*Munus*: philosophus, scriptor, mythistoricus, poëta, oeconomus  

**Familia**

*Genitores*: Nikolay Radishchev;   
*Coniunx*: Anna V. Radishcheva  
*Proles*: Aphanasiy Radishchev, Pavel Radishchev, Nikolay Radishchev, Q116196236  
*Familia*: Radishchev
**Memoria**

*Sepultura*: Sepulchretum Volkoviense Petropolitanum  

**Alexander Nicolai filius Radiščev** (Russice Александр Николаевич Радищев, tr. *Aleksandr Nikolaevič Radiščev*; natus familia nobili in pago Verchnee Abljazovo gubernii Saratoviensis, qui nunc est Radiščevo regionis Pensensis die 20 Augusti 1749, Petropoli obiit die 12 Septembris 1802) fuit scriptor, poeta, et philosophus Russicus. Ut philosophus aetatis Illuminationis, ius naturale et contractum socialem studuit. Eius magnum opus est *Iter e Petropoli in Moscuam* (Russice «Путешествие из Петербурга в Москву», tr. *Putešestvie iz Peterburga v Moskvu*, anno 1790 in lucem editum), ubi servitus aliaeque inopiae in Imperio Russico damnantur et tolerantiam religiosam, libertatem imprimendi et habeas corpus postulat. Liberae cogitationis suae in hoc libro expressae causa (ab imperatrice Russica Catharina II "rebellatorem peior quam Pugačëv" vocatus) anno 1790 arrestatus, exsilio ad Siberiam affectus est, cuius tempore annis ab 1792 ad 1797 prope Ircutiam habitabat, dein secundum permissionem imperatoris Paulo I in villa sua in gubernio Calugensi, et ab anno 1801 (permissione imperatoris Alexandri I) Petropoli colebat, ubi anno sequenti obiit (fortasse, mortem sibi conscivit).

Notae
-----

1. ↑  Calendario Iuliano, scilicet 31 Augusti Gregoriano.
2. ↑  Calendario Iuliano, scilicet 24 Septembris Gregoriano.

Nexus interni
-------------

* Nicolaus Novikov
* 2833 Radishchev

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Alexandrum Radiščev** spectant. |

|  |  |
| --- | --- |
|  | **Lexica biographica:**  • Большая российская энциклопедия • Gran Enciclopèdia Catalana • Encyclopædia Britannica • Deutsche Biographie • Store norske leksikon |

* Pagina de Alexandro Radiščev *Encyclopaediae Sovieticae Magnae* editionis tertiae **(Russice)**
Vexillum gubernationis Vasconiae anno 1931.
Milites exercitus Vasconici.
**Euzko Gudarostea** ('Exercitus Vasconicus') fuit nomen datum a Gubernatione Vasconiae copiis et militiis in Vasconia XIV Corpore Exercitus Popularis, qui conscriptae fuerunt pro re publica secunda in Bello civile Hispanico.

Pugnavit exercitus contra copias rebelles inter menses Augusti 1936 et Iulii 1937, cum Vasconia a militibus Factionis Nationalis capta esset, Aemilio Mola duce. Pugnaverunt milites Vasconici in impetu in Villarreal et in expeditionem in Biscaiam.

Concessit Pacto Portuus (Hispanice *Santoña* 'proditio' ab aliquibus Hispaniae appellatur) ad Legionem Voluntariam Italianam anno 1937.

Nexus externi
-------------

* Alberto Bru, Jordi Pedrosa, Txema Prada, "Formación del Gobierno y del Euzko Gudarostea (Ejército Vasco)"
* Carlos A. Pérez, "Aproximación a la génesis y formación del «Ejército de Euzkadi», julio 1936 - mayo 1937" (2001)
* Francisco Manuel Vargas, "El Nacionalismo en armas: Euzko Gudarostea (1936-1937)" apud *Euskonews & Media*
Tabula Gubernii Novae Russiae anno 1800 edita
*Vide etiam paginam discretivam:* Nova Russia (discretiva)

**Nova Russia** seu **Nova Rossia** (Russice Новороссия, tr. *Novorossija*) est terra vasta ad septentrionem Ponti Euxini, quae in dicionem Imperii Russici dimidio secundo saeculi duodevicesimi atque initio saeculi undevicesimi redacta est, bellis inter imperia Russicum Ottomanicumque confectis. Cum post res novas Russiae anni 1917 terrae Novae Russicae maiore parte sua in Ucrainam inclusae sint, nomine *Novae Russiae* in usu publico non iam erat (praeterquam in contextu historiae Imperii Russici). Anno autem 2014 in meridie-occidente Ucrainae confoederatio Novae Russiae declarata, anno sequente tamen conquieta est.

Notae
-----

1. ↑  "Nova Russia": ; "Nova-Russia": , .
2. ↑  "Nova Rossia": .

Nexus externi
-------------

* Mappa generalis gubernii Novae Russiae, in circulos divisi auctore Johanne Islenieff (1779)
* Pagina de Nova Russia *Encyclopaediae Sovieticae Magnae* editionis tertiae **(Russice)**